 Zekaraya 7  O wee ruo nafọ nke anọ nke ọchịchị Eze Darayọs, na okwu Jehova ruru Zekaraya ntị, nabalị anọ nọnwa nke itoolu, ya bụ, nọnwa Kislev.Betel wee zipụ Shariza nakwa Rigem-melek na ndị ikom ya ka ha gaa mee ka obi Jehova jụrụ,ka ha jụọkwa ndị nchụàjà na-arụ ọrụ nụlọ Jehova nke ụsụụ ndị agha nakwa ndị amụma, sị: M ga-akwa ákwá nọnwa nke ise, nọrọkwa nerighị ihe, dị ka m kwara ákwá nọtụtụ afọ ndị a?Okwu Jehova nke ụsụụ ndị agha wee ruo m ntị ọzọ, sị:Gwa ndị niile bi nala a na ndị nchụàjà, sị, Mgbe unu buru ọnụ ma kwaa ákwá arịrị nọnwa nke ise nakwa nọnwa nke asaa, meekwa ya ruo afọ iri asaa, ọ bụ m nezie ka unu buuru ya?Mgbe unu riri ihe nakwa mgbe unu ṅụrụ mmanya, ọ bụghị unu riri ya, ọ bụghịkwa unu ṅụrụ ya?Ọ bụ na unu ekwesịghị irube isi nokwu Jehova kwuru site nọnụ ndị amụma oge mbụ, mgbe Jeruselem bụ ebe ndị mmadụ bi, mgbe udo dịkwa na ya, ya na obodo ya niile gbara ya gburugburu, mgbe Negeb na Shefila bụkwa ebe ndị mmadụ bi?Okwu Jehova wee ruo Zekaraya ntị ọzọ, sị:Nke a bụ ihe Jehova nke ụsụụ ndị agha kwuru, Na-ekpenụ ikpe ziri ezi; jirikwanụ obiọma na ọmịiko na-emeso ibe unu ihe;unu erigbula nwaanyị di ya nwụrụ ma ọ bụ nwa na-enweghị nna, onye mbịarambịa ma ọ bụ onye nọ nahụhụ, unu akpakwala nkata nobi unu ime ibe unu ihe ọjọọ.Ma ha jụrụ ige ntị, ha nọ na-eme isi ike, ha kpọchisikwara ntị ha ike.Ha mere ka obi ha dị ka nkume emụri ka ha ghara irube isi niwu nakwa nokwu Jehova nke ụsụụ ndị agha kwuru site na mmụọ ya, site nọnụ ndị amụma oge mbụ; Jehova nke ụsụụ ndị agha wee wee oké iwe.Ọ ga-erukwa na dị ka m kpọrọ ha ma ha egeghị ntị, otú ahụ ka ha ga-akpọ m ma agaghị m ege ntị, ka Jehova nke ụsụụ ndị agha kwuru.M wee fesasịa ha dị ka oké ifufe ná mba niile ha na-amaghị; ala ha wee tọgbọrọ nefu mgbe ha pụsịrị, nenweghị onye si na ya na-agafe; nenweghịkwa onye na-alọghachi nime ya, ha wee mee ka ala ahụ mara mma ghọọ ihe ijuanya. 